за обичайно местопребиваване на лицата, които живеят извън семейното си жилище за удължен период от време за целите на работата, без значение дали в друго населено място в рамките на същата държава, или извън нея, се приема тяхното семейно жилище, в случай че те значително допринасят за доходите в домакинството и нямат обичайно пребиваване в друго частно домакинство;
 б)
 за обичайно местопребиваване на обучаващите се в системата на средното или висшето образование, които живеят извън семейното си жилище, докато учат в колеж или университет, без значение дали в друго населено място в рамките на същата държава, или извън нея, се приема тяхното семейно жилище, в случай че те се ползват от доходите в домакинството и нямат обичайно пребиваване в друго частно домакинство.
 В надлежно обосновани случаи държавите членки могат да решат да не прилагат определените в настоящия параграф правила. В такива случаи държавите членки описват приложените критерии в докладите си за качеството и гарантират правилното докладване на данни относно трансферите между домакинствата, включително плащания от името на студента.
 Определените в настоящия параграф правила могат да се прилагат и в други области, като в такъв случай тяхното прилагане се описва в докладите за качество.
 Член 5
 Описание на променливите и статистическите класификации
 В приложението към настоящия регламент са установени описания и класификации на променливите, които са общи за няколко масива от данни.
 Член 6
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 декември 2019 година.
 За Комисията
 Председател
 Ursula VON DER LEYEN
 (1) ОВ L 261I, 14.10.2019 г., стр. 1.
 (2) Международна стандартна класификация на образованието, 2011 г., http://uis.unesco.org/sites/default/files/documents/international-standard-classification-of-education-isced-2011-en.pdf (на разположение на английски и френски език).
 (3) Международна стандартна класификация на длъжностите, версия 2008 г., http://ec.europa.eu/eurostat/documents/1978984/6037342/ISCO-08.pdf (версия на английски език, на разположение също на френски и немски език).
 (4) Регламент (ЕО) No 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) No 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1).
 (5) Регламент (ЕО) No 1201/2009 на Комисията от 30 ноември 2009 г. за прилагане на Регламент (ЕО) No 763/2008 на Европейския парламент и на Съвета относно преброяването на населението и жилищния фонд по отношение на техническите спецификации на темите и на техните разбивки (ОВ L 329, 15.12.2009 г., стр. 29).
 ПРИЛОЖЕНИЕ
 Описания и класификации на променливите, които са общи за няколко масива от данни съгласно Регламент (ЕС) 2019/1700
 Наименование на променливата
 Описание на променливата
 Категории на променливите (класификации) за предаване на данни на Комисията (Евростат)
 Пол
 Полът е комбинацията от биологични и физиологични характеристики, които определят дали дадено лице е мъж, или жена. В случаите, когато биологичният пол на лицето е неизвестен, информацията може да бъде заменена или от информацията от административните данни, или от пола, с който